title: Violant d'Hongría
text: Violant d'Hongría, naixita d'Esztergom (Reino d'Hongría hue Hongría) arredol de 1216 y muerta en Uesca, (Reino d'Aragón hue Aragón), en octubre de 1251, estió reina d'Aragón entre 1235 y 1251, dimpués de casar con o rei Chaime I, de qui estió a suya segunda muller.
  
  Yera filla d'o rei hongaro Andreu II y de Violant de Courtenay. O suyo dote significaba una alportación de diners y bells territorios que nunca no se facioron efectivos.
  
  Impulsó de trazas decisivas a conquiesta de Valencia en 1238 y participó activament en a politica reyal, pensando sobre tot en as particions d'os territorios que dixarían como patrimonio a os fillos d'ella con Chaime I, mirando devez de malimponer o más posible a o suyo marito con Alifonso, o fillo que o rei heba tenito con a primer muller, Alionor de Castiella.
  
  Violant y Chaime I tenioron quatre fillos y cinco fillas:
  
   Pero, o heredero d'o trono.
   Chaime, que sería rei de Mallorca.
   Ferrando, muerto luego.
   Sancho, que sería arcebispe de Toledo.
   Violant, que casaría con Alifonso X de Castiella.
   Constanza, que sería muller de Manuel de Portugal.
   María, que se fería relichiosa.
   Sancha, que moriría en pelegrinache ta Tierra Santa.
   Isabel, que casaría con Felipe III de Francia.
  
  Os restos d'ella y d'una d'as fillas, Sancha, chacen en o presbiterio d'o monesterio cistercense de Santa María de Vallbona, en Catalunya.
  
  Consorts de monarcas d'Aragón
  1216 (naixencias)
  1251 (muertes)